Samson Occom
Reverendus Samson Occom (1723—14 Iulii 1792), nomine etiam falso scripto Occum et Alcom, fuit homo nationis Moheganorum, prope Novum Londinium Connecticutae habitantis, qui clericus Presbyterianus factus est, primus indigena Americarum qui sua scripta Anglice protulit, nonnullasque deductiones condere adiuvit, inter quas locus qui ad postremum Brothertown Indians appellatus. Una cum Ioanne Eliot, missionario colonico, Occom unus fuit ex missionariis qui communia indigenarum cum cultura Europaea Christiana miscuerunt.